OpenLLM-France/wikimedia huggingface dataset:
# By-pass de València

El By-pass de València (o circumval·lació de València) és una autovia de circumval·lació o ronda que rodeja la primera corona de l'Àrea Metropolitana de València. Es tracta de l'autovia A-7 que dibuixa un arc obert a la mar amb la ciutat al centre de l'espai entre els dos extrems de l'arc: pel nord Puçol i pel sud Picassent; l'interior de l'arc coincideix amb la interjecció amb l'A-3 a l'altura del polígon industrial de l'Oliveral (Riba-roja de Túria).

## Traçat

Pel by-pass de València discorre l'A-7. Comença en l'enllaç de la A-7 amb l'AP-7, la V-21 i la V-23. Circunvala Puçol i a partir d'ací, s'endinsa cap a l'interior passant prop de les següents poblacions importants: Rafelbunyol, (on enllaça amb la CV-32), Montcada, Nàquera i Bétera. A l'eixida següent de la de Bétera, enllaça amb la CV-35 (Autovia de Llíria). Segueix cap a l'interior i enllaça amb la V-30 i després passa prop de Loriguilla i enllaça amb l'A-3 (Autovia de l'Est). El següent enllaç és amb la CV-36 (Autovia de Torrent). També passa prop de Torrent (Horta Oest), Picassent i Alcàsser (Horta Sud). Finalitza en l'enllaç de l'A-7 amb la V-31 i l'AP-7/N-332. Llavors, l'A-7 segueix per l'interior.

## Referències

* ↑ «Los accesos de Valencia se colapsan por una cadena de accidentes» (en castellà). Las Provincias, 18-01-2018.
* ↑ «Compromís rebutja la duplicació del By-pass a Paterna per 'no ser necessari'». Diari la Veu.
# Can Baltà (la Llacuna)

Can Baltà és una masia amb elements barrocs de la Llacuna (Anoia) inclosa a l'Inventari del Patrimoni Arquitectònic de Catalunya.

## Descripció

Es tracta d'una construcció de planta rectangular i de dos pisos. Construïda en pedra. La façana té un acabament ondulat i sota un petit cap de "sàtir".
El maó remarca la forma de les finestres del primer i segon pis (aquestes últimes d'arc). Al primer pis está centralitzat per un balcó emmarcat per dos finestres i que està situat just damunt la porta principal d'entrada, adovellada.

## Història

Anterior al 1758, any en què fou construïda la capella de Sant Joan com a capelleta particular del mas Valtà.

## Referències

* 1 2 3 «Mas Baltà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Arístees d'Argos

Arístees d'Argos (en llatí Aristeas, en grec antic Αριστέας) fou un polític i dirigent d'Argos.
En les lluites pel poder va demanar la intervenció a Argos del rei Pirros de l'Epir, igual com el seu rival Aristip II havia demanat la d'Antígon II Gònates de Macedònia (any 272 aC). Plutarc explica aquestes circumstàncies que van portar a Pirros a Argos on va morir.

## Referències

* ↑ 4.Aristeas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 293
# Archamia bleekeri

Archamia bleekeri és una espècie de peix pertanyent a la família dels apogònids.

## Descripció

* Pot arribar a fer 10 cm de llargària màxima.
* És de color gris platejat i translúcid.
* Aletes pàl·lides.
* 7 espines i 9 radis tous a l'aleta dorsal i 2 espines i 15-17 radis tous a l'anal.

## Alimentació

Menja larves i ous de peixos, gambes i poliquets pelàgics.

## Hàbitat

És un peix marí, associat als esculls i de clima tropical que viu entre 3 i 21 m de fondària.

## Distribució geogràfica

Es troba des de la costa oriental d'Àfrica fins a Durban (Sud-àfrica), el golf d'Oman, l'Índia, Sri Lanka, Tailàndia, Singapur, Indonèsia, Taiwan i Queensland (Austràlia).

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Archamia bleekeri» (en anglès). FishBase. Froese, Rainer; Pauly, Daniel (editors).
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 1. Eels- Snappers, Muraenidae - Lutjanidae. Zoonetics, Austràlia. 302 p.
* ↑ Chen, J.-P. i K.-T. Shao, 1993. New species of cardinalfish, Archamia goni (Pisces: Apogonidae), from Taiwan. Copeia (3):781-784.
* 1 2 Gon, O. i J.E. Randall, 2003. Revision of the Indo-Pacific cardinalfish genus Archamia (Perciformes: Apogonidae), with description of a new species. Indo-Pacific Fishes (35):49 p.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Shao, K.-T., J.-P. Chen, P.-H. Kao i C.-Y. Wu, 1993. Fish fauna and their geographical distribution along the western coast of Taiwan. Acata Zoologica Taiwanica 4(2): 113-140.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Huang, Z., 2001. Marine species and their distribution in China's seas. p. 404-463. Vertebrata. Smithsonian Institution, Florida, Estats Units. 598 p
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# B'Elanna Torres

B'Elanna Torres, interpretada per Roxann Dawson, és un personatge fictici de la sèrie Star Trek: Voyager. És la cap d'enginyeria meitat humana, meitat klingon de la nau USS Voyager. B'Elanna Torres és l'únic personatge principal de Star Trek d'ascendencia hispànica.
# Esclaves del Sagrat Cor

Les Esclaves del Sagrat Cor (en llatí Ancillae Cordis Iesu) són un institut religiós femení de dret pontifici, una congregació de germanes els membres de la qual posposen al seu nom les sigles A.C.I. Va ésser fundada a Madrid el 1877 per santa Rafaela Maria del Sagrat Cor. Les Esclaves del Sagrat Cor es dediquen a la instrucció de la joventut, especialment els més necessitats, la catequesi d'adults i el foment de la devoció al Sagrat Cor de Jesús. L'espiritualitat de la congregació està inspirada en la d'Ignasi de Loiola.

## Història

La congregació va ser fundada a Còrdova per Rafaela Porras y Ayllón (1850-1925). Aquesta havia deixat en 1877 el noviciat de les Germanes de Maria Reparadora, on havia ingressat tres anys abans. Amb quinze novícies més i l'autorització del bisbe Ceferino González comencen a viure en comunitat i funda l'Institut d'Adoratrius del Santíssim Sagrament i Filles de Maria Immaculada. Per malentesos amb el bisbe, va marxar a Andújar i des d'allí a Madrid, en 1877, amb setze religioses. A Madrid, sota la direcció dels jesuïtes i el cardenal Juan de la Cruz Ignacio Moreno y Maisonave, arquebisbe de Toledo, obté l'aprovació diocesana de l'institut el 14 d'abril de 1877, que serà ratificada per la Santa Seu el 29 de gener de 1887. Les constitucions se n'aprovaren el 25 de setembre de 1894.

## Bibliografia

* Annuario Pontificio per l'anno 2007. Vaticano: Libreria Editrice Vaticana, 2007. ISBN 978-88-209-7908-9.

## Enllaços externs

* Esclaves del Sagrat Cor - Lloc web oficial
# Can Barbeta

Can Barbeta és un edifici d'Arenys de Munt (Maresme) inclòs a l'Inventari del Patrimoni Arquitectònic de Catalunya.

## Descripció

Es tracta d'una casa de planta baixa i dos pisos, amb masoveria a la cantonada. A la planta baixa hi ha la porta d'entrada en un costat, allindada i de pedra. Al costat hi ha una finestra amb reixes. Al primer pis hi ha dos balcons i al segon hi ha una finestra de pedra, dentada i tres obertures d'arc de mig punt que fan de galeria. La coberta és a dues aigües. Ha sofert algunes transformacions. Antigament devia tenir l'era davant; ara hi passa el camí.

## Referències

* ↑ «Can Barbeta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Arístees

«Arístees» té aquests significats:
# Dodecadodecàedre icositruncat

En geometria, el dodecadodecàedre icositruncat o icosidodecàedre icosidodecatruncat és un políedre uniforme no convex indexat com a U$_{45}$.

## Envolupant convexa

La seva envolupant convexa és un icosidodecàedre truncat no uniforme.
| Icosidodecàedre truncat | Envolupant convexa | Dodecadodecàedre icositruncat |

## Bibliografia

* Wenninger, Magnus. Dual Models. Cambridge University Press, 1983. DOI 10.1017/CBO9780511569371. ISBN 978-0-521-54325-5.

## Vegeu també

* Llista de políedres uniformes
* Dodecadodecàedre xato invertit

## Enllaços externs

* Weisstein, Eric W., «Icositruncated dodecadodecahedron» a MathWorld (en anglès).
# B't X

B't X és un manga creat per Masami Kurumada el 1995. És una de les obres que ha tingut èxit, al costat de Saint Seiya i Ring ni Kakero. Suposa la primera obra de l'autor que entra en el gènere de la ciència-ficció dels robots. Els robots de l'obra són anomenats B't, i es caracteritzen per pensar per ells mateixos i lluitar com a prolongació del donant de sang. El nom B't ve de les paraules en anglès brain, blood, bravery i battler.
L'autor tracta de transmetre el valor en aquesta obra, com en altres, que diu "Si eres un home has de viure com a tal. Si soles eres un nen, has de fer el que et toca". Fou adaptat a un anime i un OVA.
Com en altres obres de l'autor, els noms dels personatges els condicionen:
* Teppei (soldat de ferro)
* Kotaro (xic d'acer)
* Fou (fènix, en la mitologia xinesa): guardià del sud.
* Lon (drac, en japonès) és el guardià del drac de l'est.
* Karen (flor de lotus) guardiana de l'est.
* Hokuto (estrella polar) guardià del nord. El seu emblema és una tortuga, fent referència a la mitologia xinesa on la tortuga guarda el nord.
* Els noms dels personatges secundaris també fan referències, com el Capità Hook, referència del Capità Garfi de la història de Peter Pan.
Els guardians estan basats en els quatre guardians de la mitologia japonesa, que a la vegada és una versió dels guardians dels punts cardinals dels mites xinesos.

## Referències

* ↑ «Masami Kurumada». Lambiek Comiclopedia. [Consulta: 25 gener 2019].
* ↑ Equipo de traducción. «Masami Kurumada contraataca». A: B't X vol 1. Madrid: Otakuland, 2003, p. 2. ISBN 84-96172-04-X.
* ↑ «Sortie DVD - B'TX, 21 Mai 2007» (en francès). [Consulta: 27 setembre 2024].
* ↑ Gallego, 2003, p. 359.
* ↑ Gallego, 2003, p. 359-360.
* ↑ Gallego, 2003, p. 360.
* ↑ Gallego, 2003, p. 361.
* ↑ Gallego, Marta E. «Guardianes de los cielos». A: B't X vol 2. Madrid: Otakuland, 2003, p. 2-3. ISBN 84-96172-08-2.

## Bibliografia

* Gallego, Marta E. «Masami Kurumada. El destino en los nombres». A: B't X vol 1. Madrid: Otakuland, 2003, p. 359-361. ISBN 84-96172-04-X.
# Charmane Star

Charmane Star (5 de maig de 1979, Filipines) és una actriu porno nord-americana. Charmane va néixer a les Filipines però va emigrar amb la seva família a Califòrnia quan tenia dos anys.

## Enllaços externs

* «Spotlight On: modFX Model - Charmane Star» (en anglès). modFX Models. Arxivat de l'original el 26 maig 2005.
* https://web.archive.org/web/20150105113818/http://www.insideadult.com/videos/195/seven-minutes-in-heaven-charmane-star.html
* http://www.101modeling.com/site/talent/talent.php?t_id=11
# Caliente

Caliente és una població dels Estats Units a l'estat de Nevada. Segons el cens del 2000 tenia 1.123 habitants.

## Demografia

Segons el cens del 2000, Caliente tenia 1.123 habitants, 408 habitatges, i 241 famílies La densitat de població era de 233,09 habitants per km².
Dels 408 habitatges en un 29,4% hi vivien nens de menys de 18 anys, en un 46,1% hi vivien parelles casades, en un 11,8% dones solteres, i en un 40,9% no eren unitats familiars. En el 37,3% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,12.
Per edats la població es repartia de la següent manera: un 39,1% tenia menys de 18 anys, un 5,2% entre 18 i 24, un 17,5% entre 25 i 44, un 21,9% de 45 a 64 i un 16,3% 65 anys o més.
L'edat mediana era de 33,1 anys. Per cada 100 dones hi havia 89,7 homes. Per cada 100 dones de 18 o més anys hi havia 85,37 homes.
La renda mediana per habitatge era de 25.833 $ i la renda mediana per família de 38.667 $. Els homes tenien una renda mediana de 39.500 $ mentre que les dones 24.688 $. La renda per capita de la població era de 20.555 $. Aproximadament el 17,3% de les famílies i el 22,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Caliente». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Caliente». American Fact Finder. Oficina del Cens dels Estats Units, 15-09-2010.
Viccionari
# Casa Guiu (Castelldefels)

La Casa Guiu és una obra del municipi de Castelldefels (Baix Llobregat) inclosa en l'Inventari del Patrimoni Arquitectònic de Catalunya.

## Descripció

És un edifici que consta de planta baixa i dos pisos, destacant, per la seva esveltesa i la seva integració, dins d'un entorn de vegetació consolidada de gran interès paisatgístic. Té un templet annex i elements decoratius "decó" d'inspiració clàssica. Té terrat damunt la planta baixa. Destaca la combinació del blanc de l'arrebossat amb el vermellós de la pedra de marès. Fou construïda pel volts del 1939.

## Referències

* 1 2 «Casa Guiu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 abril 2015].

## Enllaços externs

* Casa Guiu Arxivat 2010-06-21 a Wayback Machine., fitxa del catàleg de l'Ajuntament
# Arias Gallego

Arias Gallego fou un noble del llinatge de Jerez de los Caballeros o de Badajoz a Extremadura que fou bisbe de Girona i inquisidor del Regne d'Aragó. Prengué possessió del càrrec l'11 de juny de 1556 i com a bisbe visità dos cops la seva diòcesi i assistí al Concili de Trento. Renuncià a la possessió d'aquesta diòcesi el 25 d'octubre de 1565 i fou traslladat al bisbat de Cartagena.

## Bibliografia

* Roig y Jalpi, Juan G. Iacinto Andrev. Resumen historial de las grandezas, y antiguedades de la ciudad de Gerona, y cosas memorables suyas eclesiasticas, y seculares, assi de nuestros tiempos, como de los passados (en castellà). Barcelona: Iacinto Andrev, 1678, p. 298-299 [Consulta: 9 desembre 2014].
# Eagle (Nebraska)

Eagle és una població dels Estats Units a l'estat de Nebraska. Segons el cens del 2000 tenia 1.105 habitants.

## Demografia

Segons el cens del 2000, Eagle tenia 1.105 habitants, 401 habitatges, i 305 famílies. La densitat de població era de 1.333,3 habitants per km².
Dels 401 habitatges en un 45,4% hi vivien nens de menys de 18 anys, en un 60,1% hi vivien parelles casades, en un 10,5% dones solteres, i en un 23,9% no eren unitats familiars. En el 20,4% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,2.
Per edats la població es repartia de la següent manera: un 31,6% tenia menys de 18 anys, un 8,1% entre 18 i 24, un 34,9% entre 25 i 44, un 18,8% de 45 a 60 i un 6,6% 65 anys o més.
L'edat mediana era de 32 anys. Per cada 100 dones de 18 o més anys hi havia 105,4 homes.
La renda mediana per habitatge era de 45.750 $ i la renda mediana per família de 48.947 $. Els homes tenien una renda mediana de 33.250 $ mentre que les dones 22.788 $. La renda per capita de la població era de 17.154 $. Aproximadament el 2,5% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Eagle». American Fact Finder. Oficina del Cens dels Estats Units, 12-01-2010.
Viccionari
# Banc Central (Martorell)

El Banc Central és una obra del municipi de Martorell (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres, de planta baixa i dos pisos. Dos cossos diferenciats, en la composició de la façana. A dreta, la porta d'accés, enreixada, té les inicials BC dintre de medalló en esgrafiat, rellotge envoltant de fines motllures, espadanya amb campana. La part esquerra té les llindes de les obertures ornats amb garlandes florals, mènsules i modillons, ràfec, carteles i restes de ceràmica coronat la façana. La distribució compositiva de l'edifici marca la utilitat del mateix en el moment de construir-se.

## Història

Aquest edifici fou construït, com a seu de l'entitat bancària a finals del segle xix, quan Martorell era ja vila important per la seva industria.

## Referències

* 1 2 «Banc Central». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 febrer 2016].
# Faramund

Faramund (Pharamondus) és un merovingi esmentat per primer cop el 727 al Liber Historiae Francorum que diu que era el fill de Marcomir i el pare de Clodion el Cabellut. Va ser doncs durant molt de temps considerat com el primer rei merovingi.
Després de l'aparició de la història Moderna a finals del segle xix la seva existència ha estat considerada com llegendària. La raó és la següent: l'autor del Líber Historiae Francorum resumeix els sis primers llibres de Gregori de Tours afegint 21 informacions. Faramund és una d'aquestes informacions. L'autor del Líber Historiae Francorum no coneixia la història del segle v, ja que utilitza com a única font a Gregori de Tours. És doncs fortament improbable que es descobreixi 300 anys després, un personatge de la genealogia dels merovingis que Gregori de Tours no coneixia

## Referències

* ↑ . Líber Historiae Francorum, escrit el 727. L'autor, un monjo de Saint-Denis escrivia sota la influència del majordom del palau Carles Martell. Treballava sobretot per minvar la reputació de tots els merovingis. És ell el primer a donar la genealogia següent: Marcomir pare de Faramund, pare de Clodió el Cabellut. La cita en qüestió diu: Regem vero sibi instar ceterarum Franci eligentes nationum, Faramundus Marchomiri filium solio sublimant regio. Cui filius successit Clodio crinitus, (Llibre I - capítol 4). Més de tres-cents anys després dels fets, és la primera font que indica que Faramund fou un rei franc.

## Vegeu també

* Llegenda dels orígens troians dels francs
# Casa Guillermo

La Casa Guillermo és una obra eclèctica de Sabadell (Vallès Occidental) protegida com a Bé Cultural d'Interès Local.
Edifici d'habitatges cantoner i format per planta baixa i tres pisos. Presenta una façana eclèctica amb arcades a la planta baixa i grans finestres al xamfrà. Al coronament hi ha frontons amb tríglifs i mètopes, i una balustrada que recorre tot l'edifici. El material emprat és la pedra amb la qual es fan dibuixos i sanefes.

## Referències

* ↑ «Casa Guillermo». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Casa Guillermo Arxivat 2016-03-03 a Wayback Machine., fitxa del catàleg de l'Ajuntament
# Ariaspes

«Ariaspes» té aquests significats:
* Ariaspes, tribu de Drangiana
* Ariaspes, príncep aquemènida
# Eagle Bend

Eagle Bend és una població dels Estats Units a l'estat de Minnesota. Segons el cens del 2000 tenia 595 habitants.

## Demografia

Segons el cens del 2000, Eagle Bend tenia 595 habitants, 268 habitatges, i 165 famílies. La densitat de població era de 180,9 habitants per km².
Dels 268 habitatges en un 25,7% hi vivien nens de menys de 18 anys, en un 48,9% hi vivien parelles casades, en un 10,4% dones solteres, i en un 38,4% no eren unitats familiars. En el 34,3% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,82.
Per edats la població es repartia de la següent manera: un 23,7% tenia menys de 18 anys, un 8,4% entre 18 i 24, un 22,7% entre 25 i 44, un 21,3% de 45 a 60 i un 23,9% 65 anys o més.
L'edat mediana era de 41 anys. Per cada 100 dones de 18 o més anys hi havia 90 homes.
La renda mediana per habitatge era de 27.308 $ i la renda mediana per família de 33.750 $. Els homes tenien una renda mediana de 28.000 $ mentre que les dones 21.250 $. La renda per capita de la població era de 12.517 $. Entorn del 9,1% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagle Bend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Eagle Bend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Atacazo

L'Atacazo és un estratovolcà de la Cordillera Occidental, a l'Equador. Es troba uns 25 km al sud-oest de la ciutat de Quito, i s'eleva fins als 4.463 metres sobre el nivell del mar. La darrera erupció de va tenir lloc fa uns 2.300 anys.

## Referències

* ↑ «Atacazo». Smithsonian Institution. [Consulta: 24 gener 2013].
# Estadi Kings Park

L'Estadi Kings Park és un estadi esportiu de la ciutat de Durban, a Sud-àfrica. Per patrocini ha rebut els següents noms:
* ABSA Stadium (2000 – 2010)
* Mr Price Kings Park (2011 – 2012)
* Growthpoint Kings Park (2013 – 2018)
* Jonsson Kings Park (2018 – 2022)
* Hollywoodbets Kings Park (2022 – )
L'estadi va ser inaugurat el 28 de juny de 1958, i tenia una capacitat per a 12.000 espectadors. Fou renovat amb motiu de Copa del Món de rugbi de 1995. També fou seu de la Copa d'Àfrica de Nacions 1996. Va ser seu del Campionat Africà d'atletisme de 1993 i 2016.
L'actual capacitat és de 52.000 espectadors.

## Referències

* ↑ «Sharks Boss Says Absa Dropped Sponsorship to Back Boks». allAfrica, 27-10-2010. [Consulta: 2 novembre 2010].
* ↑ «Sharks look for new sponsor». News24, 18-02-2013. [Consulta: 14 setembre 2017].
* ↑ «Time for a Break» (en anglès), 16-03-2020. [Consulta: 26 juliol 2021].
* 1 2 «Stadium history». The Sharks. Arxivat de l'original el 2014-07-07. [Consulta: 25 juny 2014].
* ↑ «Facts about Durban - Kings Park». Allan Jackson, 06-03-2007. [Consulta: 25 juny 2014].
* ↑ «African Nations Cup 1996» (en anglès). The Rec.Sport.Soccer Statistics Foundation, 22-08-2013. [Consulta: 27 febrer 2018].
* ↑ «AFRICAN CHAMPIONSHIPS». gbrathletics.com. [Consulta: 1r febrer 2022].
# Calosso

Calosso (Calòss en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis d'Agliano Terme, Canelli, Castiglione Tinella, Costigliole d'Asti, Moasca i Santo Stefano Belbo.